अक्षय पात्र फाउण्डेशन
अक्षय पात्र फाउण्डेशन, भारत की एक अशासकीय संस्था है जो भारत के 12 राज्यों में 14702 स्कूलों में लगभग 17 लाख स्कूली छात्रों को निःशुल्क भोजन उपलब्ध कराती है। इस संस्था का नाम दिसम्बर, २००९ में लिम्का बुक ऑफ रिकॉर्ड्स में अंकित किया गया है तथा सामाजिक क्षेत्र में उल्लेखनीय योगदान के लिए उसे सीएनबीसी ने सम्मानित किया है। इसकी स्थापना सन २००० में हुई थी। इसका संचालन इस्कॉन की बंगलुरु शाखा द्वारा किया जाता है।